แบงก์โน้ตส์
นานๆ โผล่มาที อดีต รมว.คลัง “ทนง พิทยะ” มักมีข้อแนะนำดีๆ ฝากถึงรัฐบาลซำเหมอ
26 ต.ค. 2555

สอนน้อง
นานๆ โผล่มาที อดีต รมว.คลัง “ทนง พิทยะ” มักมีข้อแนะนำดีๆ ฝากถึงรัฐบาลซำเหมอ




วานนี้ เมื่อขึ้นปาฐกถาพิเศษเรื่อง “การบริหารจัดการภายใต้ความท้าทายของ AEC” ทนงซัง เสนอว่า สิ่งที่รัฐบาลควรเร่งดำเนินการในขณะนี้ คือ การปรับปรุงระบบ รวมไปถึงกฎและหลักเกณฑ์ต่างๆ ทั้งการส่งเสริมการลงทุน กฎของกรมศุลกากร รวมไปถึงการรองรับการเปิดเสรีทางการค้าให้เร็ว
เนื่องจากกฎเกณฑ์ต่างๆ ที่ใช้อยู่ในปัจจุบันมีความล่าช้าและยุ่งยากซับซ้อน
ชักช้าไปอาจทำให้ประเทศไทยเสียเปรียบ เพราะประชาคมเศรษฐกิจอาเซียนจะเปิดอ้าซ่าในปี 2558 แล้ว
ไม่กี่ก้าวเท่านั้นก็มาถึงตัว
ทนงซังสอนน้องว่า การรวมตัวกันในประชาคมเออีซี จะช่วยให้เศรษฐกิจในภูมิภาคนี้มีความแข็งเกร่งขึ้น แม้ว่าเศรษฐกิจในสหรัฐและยุโรปจะยังคงชะลอตัวต่อไป
ทนงมองว่า รัฐบาลจึงต้องใส่ใจในการกำจัดจุดอ่อนในเรื่องขีดความสามารถ และหาตลาดส่งออกเพิ่ม เพราะถึงตอนนี้สิ่งที่รัฐบาลตั้งเป้าไว้ในการส่งออกไว้สูงลิ่วถึง 15% นั้น หากทำได้ถึงครึ่งก็ถือว่าเป็นที่น่าพอใจแล้ว แต่พ้มว่า ทำไม่ได้นะ...